MINT จัดงบฯ 1.1 พันลบ.จับมือพันธมิตรร่วมฮุบกิจการ “BreadTalk” ในสิงคโปร์
MINT จัดงบฯ 1.1 พันลบ.จับมือพันธมิตรร่วมฮุบกิจการ “BreadTalk” ในสิงคโปร์
MINT จัดงบฯ 1.1 พันลบ.จับมือพันธมิตรร่วมฮุบกิจการ “BreadTalk” ในสิงคโปร์
25 ก.พ. 2563

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า Primacy Investment Limited (Primacy) บริษัทย่อยของ MINT ได้จัดตั้งบริษัทย่อยใหม่ ภายใต้ชื่อ Minor BT Holding (Singapore) Pte. Ltd. โดย Primacy ถือหุ้น 100% ทุนจดทะเบียน 1,000 สิงคโปร์ดอลลาร์ เพื่อเข้าลงทุนใน BTG Holding Company Pte. Ltd. (BTG Holding) บริษัทจัดตั้งใหม่ ในสัดส่วน 25.1% โดยหุ้นส่วนที่เหลืออีก 74.9% ถือโดย Dr. George Quek และผู้ถือหุ้นอื่นๆ (Dr. Quek)
ขณะที่ BTG Holding จะเป็นผู้ทำคำเสนอซื้อหุ้นทั้งหมดของ BreadTalk Group Ltd. (BTG) บริษัทจดทะเบียนในตลาดหลักทรัพย์สิงคโปร์ ผ่านการทำคำเสนอซื้อหุ้นทั้งหมดโดยสมัครใจอย่างมีเงื่อนไขด้วยเงินสด (Voluntary Conditional Cash Offer) โดยมีระยะเวลาทำคำเสนอซื้อ 2-3 เดือนนับจากวันที่ประกาศการทำคำเสนอซื้อ ที่ราคา 0.77 สิงคโปร์ดอลลาร์/หุ้น ซึ่งหากมีผู้ถือหุ้นตอบรับคำเสนอซื้อมากกว่า 90% ผู้ทำคำเสนอซื้อจะเพิกถอน BTG ออกจากตลาดหลักทรัพย์ประเทศสิงคโปร์
สำหรับมูลค่าการลงทุนในส่วนของ MINT ไม่เกิน 47.3 ล้านดอลลาร์สิงคโปร์ หรือเทียบเท่า 1.1 พันล้านบาท บนสมมติฐานว่า ผู้ถือหุ้น BTG ทั้งหมด ตกลงขายหุ้นให้กับผู้ทำคำเสนอซื้อ โดยแหล่งเงินทุนดังกล่าวจะมาจากเงินกู้ยืมจากธนาคาร
โดยปัจจุบัน MINT ถือหุ้นใน BTG ผ่าน Primacy ในสัดส่วน 14.2% และ Dr. Quek ถือหุ้นใน BTG สัดส่วน 56.3%